turjo4nis/wikipedia-bn-dump-20250701 huggingface dataset:
জেমি সিডন্স

জেমস ড্যারেন সিডন্স (; জন্ম: ২৫ এপ্রিল, ১৯৬৪) অস্ট্রেলিয়ায় জন্মগ্রহণকারী প্রথিতযশা সাবেক অস্ট্রেলীয় আন্তর্জাতিক ক্রিকেটার। সচরাচর তিনি জেমি নামেই সর্বসমক্ষে পরিচিত। শেফিল্ড শিল্ডের প্রথম-শ্রেণীর ক্রিকেটে ১৬ বছরের সম্পৃক্ততাই তাকে সুপরিচিত করে তুলেছে। ভিক্টোরিয়া রাজ্য দলে খেলেছেন। পরবর্তীতে দক্ষিণ অস্ট্রেলিয়া রাজ্যের পক্ষ হয়ে অংশ নেন জেমি সিডন্স। এছাড়াও তিনি সিডনি সোয়ান্সের পক্ষ হয়ে ১৯৮৪ সালে অস্ট্রেলিয়ান রুলস ফুটবলের ২টি খেলায় অংশ নিয়েছিলেন।
বর্তমানে তিনি পেশাদারী পর্যায়ে ক্রিকেট কোচ হিসেবে অবতীর্ণ রয়েছেন।

ক্রিকেট জীবন 
২৩ নভেম্বর, ১৯৯৭ সালে সিডন্স ৯,৩৬৪ রান করে ডেভিড হুকসের শিল্ডের রেকর্ড ভেঙ্গে ফেলেন। ১৪৬ খেলায় তিনি ১০,৬৪৩ রান করেছেন। ড্যারেন লেহম্যান এবং জেমি কক্সের পর তিনি বর্তমানে শিল্ডের ইতিহাসে ৩য় সর্বোচ্চ রানের অধিকারী। কেউ কেউ তাকে অন্যতম সেরা ব্যাটসম্যান হিসেবে গণ্য করে থাকেন। কিন্তু আন্তর্জাতিক ক্রিকেট অঙ্গনে তাকে নিয়মিত আকারে দেখা যায়নি। ১৯৮৮ সালে তিনি অস্ট্রেলিয়া দলের পক্ষ হয়ে একটিমাত্র একদিনের আন্তর্জাতিক ক্রিকেট খেলায় প্রতিনিধিত্ব করেন। ঐ খেলায় তিনি ৩২ রান করেছিলেন।

প্রশিক্ষক 
২৮শে অক্টোবর, ২০০৭ সালে বাংলাদেশ জাতীয় ক্রিকেট দলের কোচ হিসেবে সিডন্সের নাম ঘোষণা করা হয়। চুক্তির মেয়াদ উত্তীর্ণ হওয়ায় ২০১১ সালের বিশ্বকাপ ক্রিকেট প্রতিযোগিতা শেষে বাংলাদেশ ত্যাগ করেন। তার অধীনে বাংলাদেশ ক্রিকেট দল কোয়ার্টার-ফাইনাল পর্বে উত্তীর্ণ হতে পারেনি। জুন, ২০১১ সালে তিনি নিউজিল্যান্ডের ওয়েলিংটন ফায়ারবার্ডস ক্রিকেট দলের প্রশিক্ষক হিসেবে নিযুক্ত হন।

তথ্যসূত্র

বহিঃসংযোগ 

 
 
 

১৯৬৪-এ জন্ম
জীবিত ব্যক্তি
অস্ট্রেলীয় ক্রিকেটার
সিডনি সোয়ান্সের খেলোয়াড়
দক্ষিণ অস্ট্রেলিয়ার ক্রিকেটার
ভিক্টোরিয়ার ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
বাংলাদেশ জাতীয় ক্রিকেট দলের কোচ
কেনসিংটনের ক্রিকেটার
অস্ট্রেলীয় ক্রিকেট কোচ
ভিক্টোরিয়া (অস্ট্রেলিয়া) থেকে আগত ক্রিকেটার
২০শ শতাব্দীর অস্ট্রেলীয় পুরুষ ক্রীড়াবিদ
বাগান গিরগিটি

বাগান গিরগিটি (বৈজ্ঞানিক নাম: Calotes versicolor) যা ‘রক্তচোষা’ নামে অতি পরিচিত একপ্রকার নিরীহ সরীসৃপ। প্রতিনিয়ত বন-বাগান ও ঝোপঝাড় ধ্বংস হওয়ার কারণে দিনে দিনে এই সরীসৃপগুলো হুমকির সম্মুখীন হয়ে পরছে।

আকার 

এই বাগানের গিরগিটি গড়ে ৪৪ সেন্টিমিটার লম্বা হয়। লেজটিই প্রায় ৩২ সেন্টিমিটার। আর দেহ মাত্র ১২ সেন্টিমিটার। দেহের ওপরের অংশ বাদামি থেকে ধূসর। তবে এই রং প্রয়োজনের সময় পরিবর্তন করতে পারে, যেমন—হালকা জলপাই বাদামি, জলপাই-ধূসর বা হলদে। পিঠের ওপর ও পাশে কতগুলো ফোঁটা আর দাগ থাকে। দেহের নিচের অংশ ময়লা-সাদা। পিঠের ওপর শিরদাঁড়া বরাবর কাঁটা রয়েছে। প্রাপ্তবয়স্ক পুরুষ গিরগিটির চোখের নিচের আঁশগুলো কালচে।

স্বভাব 
এই সরীসৃপগুলোকে শহর, গ্রাম, বন—সবখানেই দেখা যায়। খোলা মাঠ, ঝোপঝাড়, বনের প্রান্ত, বাগান, পার্ক প্রভৃতি জায়গা বেশি পছন্দ। মূলত কীটপতঙ্গভোজী হলেও ডিম, ছোট ছোট কাঁকড়া ও অন্যান্য ছোট মেরুদণ্ডী প্রাণীতেও এদের অরুচি নেই। অনেকে এই প্রাণীটিকে 'রক্তচোষা' বলে কিন্তু প্রকৃতপক্ষে এটি খুবই ভীতু এবং লাজুক স্বভাবের প্রানী। এরা সহজে কাউকে কামড়ায় না। কামড়ালেও এদের কামড় সম্পূর্ণ বিষহীন এবং কোন ব্যাথাও হয়না। মানুষের ভুল ধারণার কারণে অনেকে এদের দেখলেই মেরে ফেলে এবং এই কারণেই এই প্রাণীটি এখন বিলুপ্তপ্রায়।

প্রজননকাল 
এপ্রিল থেকে সেপ্টেম্বর প্রজননকাল। এ সময় পুরুষগুলোর দেহে প্রজননের রং খোলে। লাল-কালো গলা ফুলিয়ে স্ত্রীকে আকর্ষণ করে। প্রজননের পর স্ত্রী নরম মাটিতে কয়েক সেন্টিমিটার লম্বা গর্ত করে ৬-২০টি ডিম পাড়ে। সাদা, লম্বাটে ও নরম খোসার ডিমগুলো ছয়-সাত সপ্তাহে ফোটে। বাচ্চা ৭ দশমিক ৫ সেন্টিমিটার লম্বা হয়। প্রজনন-উপযোগী হতে বছর খানেক সময় লাগে। প্রজনন মৌসুমে পুরুষ গিরগিটির সামনের পা দুটোসহ মাথা থেকে বুক পর্যন্ত কমলা-লাল রং ধারণ করে। অনেক সময় দুটো পুরুষ গিরগিটি মারামারি করলেও মুখমণ্ডল ও মাথা টকটকে লাল দেখায়। সদ্য ফোটা ও অল্প বয়স্ক বাচ্চার রং হালকা সোনালি-হলুদ থেকে বাদামি। প্রজনন-পরবর্তী দেহের রং কালচে বা কালচে ধূসর। এই সরীসৃপগুলো প্রজনন মৌসুম ছাড়াও শিকারি প্রাণী বা শত্রুর হাত থেকে আত্মরক্ষার জন্য দেহের রং পরিবর্তন করে হয় শত্রুকে ভয় দেখায়, না-হয় প্রকৃতির সঙ্গে মিলেমিশে যায়।

গ্যালারি

তথ্যসূত্র

বহিঃসংযোগ 
 
 http://itgmv1.fzk.de/www/itg/uetz/herp/photos/Calotes_versicolor.jpg

টিকটিকি
বাগানের গিরগিটি
এশিয়ার সরীসৃপ
নেপালের সরীসৃপ
পাকিস্তানের সরীসৃপ
বাংলাদেশের সরীসৃপ
ভারতের সরীসৃপ
১৮০২-এ বর্ণিত সরীসৃপ
ওলে সোয়েনকা

ওলুওলে আকিনওয়ান্ডে বাবাটুন্ডে ওলুডাইন্ডে আইসোলো "ওলে" সোয়েনকা (১৩ জুলাই ১৯৩৪- ) সাহিত্যে নোবেলজয়ী একজন নাইজেরীয় নাট্যকার ও কবি। ১৯৮৬ সালে তিনি সাহিত্যে নোবেল পুরস্কার লাভ করেন। আফ্রিকা থেকে তিনিই প্রথম ব্যক্তি যিনি সাহিত্যে নোবেল পুরস্কার জয় করেন। তাকে নাইজেরিয় নাট্যশিল্পের উন্নয়নের রুপকার বলা হয়।

শিক্ষাজীবন 
ওলে সোয়েনকা নাইজেরিয়ার ইবাদান বিশ্ববিদ্যালয়ে এবং ইংল্যান্ডের লীডস বিশ্ববিদ্যালয়ে উচ্চতর শিক্ষালাভ করেন। তিনি নাট্যশিল্প বিষয়ে পড়াশোনা করেন লন্ডনে যেখানে তার নাদক ‘দা ইনভেনশন’ মঞ্চস্থ হয়।

পেশাজীবন 
১৯৬০ সালে তিনি ইবাদানে ফিরে আসেন স্বদেশীয় নাট্যরুপ অনসন্ধান করার জন্য এবং পরে ঐ বছর নাইজেরিয়ার স্বাধীনতা উৎসবে তার নাটক ‘আ ডানস অব দা ফরেস্টস’ মঞ্চস্থ হয়। ১৯৬৯ সালে তিনি নাট্য বিভাগের পরিচালক হন।

কাজ 
সোয়েনকার অন্যান্য নাটকগুলোর মধ্যে রয়েছে ‘দা লায়ন অ্যানডো দা জুয়েল (১৯৬৩) একটি বিদ্রুপাত্মক হাসির নাটক সেখানে আফ্রিকায় আধুনিক সভ্যতার আরোপকে ব্যক্তিসত্তার উপর হুমকি হিসেবে দেখা যায় এবং ‘দা রোড’ (১৯৫৬) যার উৎস হচ্ছে নাইজেরীয় লেকচার। ‘আদানরে অ্যান্ড আদার পোইমস’ এবং ’দি ইন্টারপ্রিটার্স’ (১৯৬৪) নামে একটি উপন্যাস তিনি আরও প্রকাশ করেন।

বহিঃসংযোগ 

 "Biography: Wole Soyinka", Nobel Prize profile, 1986
 "Wole Soyinka" Profile, Presidential Lectures, Stanford University
 "Ousting monsters" : Profile, The Fuardian, 2 November 2002
 Uchenna Izundu: "Inspiring Nigeria's political dawns", BBC, September 2007.
 Amy Goodman: "Legendary Nigerian Writer Wole Soyinka: Darfur Crisis 'A Blot on the Conscience of the World'", Democracy Now Amy Goodman "Legendary Nigerian Writer Wole Soyinka on Oil in the Niger Delta, the Effect of Iraq on Africa and His New Memoir", Democracy Now!, 18/19 April 2006.
 "Running to Stand Still", Mother Jones,'' July/August 2006.
 Paul Brians, "Study guide for The Lion and the Jewel, The Trials of Brother Jero, and Madmen and Specialists", Washington State University
 "The Climate of Fear", Soyinka's Reith Lectures, BBC, 2004.

তথ্যসূত্র 

১৯৩৪-এ জন্ম
জীবিত ব্যক্তি
ইংরেজি ভাষার লেখক
লিডস বিশ্ববিদ্যালয়ের প্রাক্তন শিক্ষার্থী
ডিউক বিশ্ববিদ্যালয়ের অনুষদ
অ্যামরি বিশ্ববিদ্যালয়ের অনুষদ
চার্চিল কলেজ, কেমব্রিজের ফেলোগণ
সাহিত্য রয়েল সোসাইটির ফেলোগণ
লোয়োলা মেরিমাউন্ট বিশ্ববিদ্যালয়
নাইজেরীয় নাট্যকার
নোবেল পুরস্কার বিজয়ী নাইজেরীয়
নাইজেরীয় ঔপন্যাসিক
নাইজেরীয় দার্শনিক
নাইজেরীয় কবি
নাইজেরীয় বন্দী ও আটক
নাইজেরীয় লেখক
আবেয়াকুতা থেকে মানুষ
ইওরুবার ঔপন্যাসিক
ইবাদান বিশ্ববিদ্যালয়ের প্রাক্তন শিক্ষার্থী
নেভাডা বিশ্ববিদ্যালয়, লাস ভেগাসের শিক্ষক
ইওরুবার নাট্যকার
ইওরুবার লেখক
ইওরুবার কবি
২০শ শতাব্দীর প্রাবন্ধিক
২০শ শতাব্দীর অনুবাদক
২১শ শতাব্দীর নাট্যকার
২১শ শতাব্দীর প্রাবন্ধিক
লন্ডন বিশ্ববিদ্যালয়ের প্রাক্তন শিক্ষার্থী
কর্নেল বিশ্ববিদ্যালয়ের শিক্ষক
হার্ভার্ড বিশ্ববিদ্যালয়ের শিক্ষক
নোবেল বিজয়ী সাহিত্যিক
রাজনৈতিক দার্শনিক
ইয়েল বিশ্ববিদ্যালয়ের শিক্ষক
শেন জার্গেনসেন

শেন জন জার্গেনসেন (; জন্ম: ২৮ এপ্রিল, ১৯৭৮) অস্ট্রেলিয়ার কুইন্সল্যান্ডের রেডক্লিফে জন্মগ্রহণকারী অস্ট্রেলীয় ক্রিকেটার। তিনি কুইন্সল্যান্ড ক্রিকেট দলের পক্ষ হয়ে খেলেছেন। এছাড়াও, পশ্চিম অস্ট্রেলিয়া, তাসমানিয়া এবং ইংল্যান্ডের কাউন্টিতে সাসেক্স ক্রিকেট বোর্ডের পক্ষ নিয়েও খেলেছেন।

ক্রিকেট জীবন 
মেধাবী ও প্রতিশ্রুতিশীল ফাস্ট বোলাররূপে তিনি কুইন্সল্যান্ড দলের পক্ষ হয়ে ১৯৯০-এর দশকের শুরুতে অংশগ্রহণ করেন। কিন্তু নিজ রাজ্যের শক্তিশালী বোলিং আক্রমণে নেতৃত্বদানকারী বোলারদের জন্যে দলে ঠাঁই পাননি। ফলে পশ্চিম অস্ট্রেলিয়ায় চলে যান এবং সেখানে তিনি প্রথম-শ্রেণীর ক্রিকেটে অভিষেক ঘটাতে সক্ষমতা অর্জন করেন। কয়েক মৌসুম পশ্চিম অস্ট্রেলিয়ার পক্ষে খেলার পর তিনি তাসমানিয়ায় চলে যান। ঐ দলের পক্ষ তিনি তার সেরা খেলাগুলো প্রদর্শন করেন। তন্মধ্যে নিউ সাউথ ওয়েলস ক্রিকেট দলের বিপক্ষে হ্যাট্রিক করেন। ২০০২-০৩ মৌসুমে পুরা কাপের চূড়ান্ত খেলায় নিজ রাজ্য কুইন্সল্যান্ডের বিপক্ষে ১১টি উইকেট দখল করেছিলেন।

তাসমানিয়ায় তার এ সাফল্যে উজ্জ্বীবিত হয়ে পুনরায় কুইন্সল্যান্ডে প্রত্যাবর্তন করেন। নিজ রাজ্য দলে অন্তর্ভুক্ত হয়ে স্বপ্ন বাস্তবায়ন করেন। কিন্তু ২০০৫-০৬ মৌসুমে চুক্তিতে আবদ্ধ থাকা স্বত্ত্বেও রাজ্য দলের পক্ষ হয়ে নিয়মিত খেলতে পারেননি।

কোচিং 
২০১১ সালের বিশ্বকাপ ক্রিকেটের পর জুলাই মাসে জেমি সিডন্সের পদত্যাগের পর থেকে তিনি বাংলাদেশ জাতীয় ক্রিকেট দলের বোলিং কোচ হিসেবে মনোনীত হন। কোচের দায়িত্ব পালনের পূর্বে ২০০৮ থেকে ২০১০ সাল পর্যন্ত নিউজিল্যান্ড ক্রিকেটের অধীনে বোলিং কোচের দায়িত্ব পালন করেন। অক্টোবর, ২০১২ সালে বাংলাদেশের প্রধান কোচ রিচার্ড পাইবাস পদত্যাগ করলে বাংলাদেশ জাতীয় ক্রিকেট দলের অন্তর্বর্তীকালীন প্রধান কোচ হিসেবে নিযুক্ত হন। দায়িত্ব পালনের শুরুতেই বাংলাদেশ দল ৩-২ ব্যবধানে ওয়েস্ট ইন্ডিজকে পরাজিত করে একদিনের আন্তর্জাতিকের সিরিজ জয় করে। কিন্তু টেস্ট সিরিজে ২-০ ব্যবধানে পরাজিত হয় বাংলাদেশ দল।

২০১৪ সালের আইসিসি বিশ্ব টুয়েন্টি২০ প্রতিযোগিতার পর ১৯ মে, ২০১৪ তারিখে ব্যক্তিগত কারণ দেখিয়ে তিনি প্রধান কোচের দায়িত্ব থেকে পদত্যাগ করেন। এরফলে বাংলাদেশ ক্রিকেট বোর্ড মে, ২০১৪ সালে শ্রীলঙ্কা ক্রিকেট দলের সাবেক অল-রাউন্ডার চণ্ডিকা হাথুরুসিংহাকে বাংলাদেশ দলের প্রধান কোচের জন্য নাম ঘোষণা করা হয়।

তথ্যসূত্র

আরও দেখুন 
 কোচ
 ডেভ হোয়াটমোর
 বাংলাদেশ ক্রিকেট বোর্ড
 বাংলাদেশ জাতীয় ক্রিকেট দল

বহিঃসংযোগ 

 ক্রিকইনফো প্রফাইল
Jurgensen becomes full-time Bangladesh coach
New Zealand visit of Bangladesh

অস্ট্রেলীয় ক্রিকেটার
১৯৭৮-এ জন্ম
জীবিত ব্যক্তি
বাংলাদেশ জাতীয় ক্রিকেট দলের কোচ
তাসমানিয়ার ক্রিকেটার
ওয়েস্টার্ন অস্ট্রেলিয়ার ক্রিকেটার
কুইন্সল্যান্ডের ক্রিকেটার
সাসেক্স ক্রিকেট বোর্ড ক্রিকেটার
১৯৭৬-এ জন্ম
কুইন্সল্যান্ড থেকে আগত ক্রিকেটার
অস্ট্রেলীয় ক্রিকেট কোচ
কোচ (ক্রীড়া)

কোচ () দলগত কিংবা ব্যক্তিগত ক্রীড়ায় সহায়তাকারী একজন অভিজ্ঞ ব্যক্তিবিশেষ। তিনি দলের বিজয়ের লক্ষ্যে প্রয়োজনীয় নির্দেশনা, পরামর্শ, প্রশিক্ষণ ইত্যাদি তার অভিজ্ঞতা ও চিন্তাধারা হাতে-কলমে প্রদান করে থাকেন। কখনোবা তাকে ম্যানেজার কিংবা ক্রীড়া শিক্ষক নামেও অভিহিত করা হয়।

সচরাচর দলীয় পর্যায়ে বৃহৎ সাফল্য অর্জনের লক্ষ্যে তাকে এক বা একাধিক সহকারী কোচ সহায়তা করে থাকেন। দলের বিজয় অর্জনের মাধ্যমেই তার পরিশ্রমের স্বার্থকতা। সহকারী কোচগণ নির্দিষ্ট কতকগুলো বিভাগে কাজ করে থাকেন। তন্মধ্যে - সম্বন্বয়কের ভূমিকা পালন, শারীরিক ও মানসিক সুস্থতা পরীক্ষণ, শক্তিমত্তা যাচাইকরণ, প্রশিক্ষণ প্রদান ইত্যাদি বহুবিধ ক্ষেত্রে তারা অংশগ্রহণ করে থাকেন।

প্রয়োগ 
ফুটবল খেলার স্তর এবং দেশভেদে কোচের ভূমিকা ও দায়িত্ব-কর্তব্যের রূপরেখা ভিন্নতর হতে পারে। যুব ফুটবলে কোচের প্রধান ভূমিকা হচ্ছে খেলোয়াড়দেরকে উদ্বুদ্ধ করা এবং তাদের দক্ষতাকে কাগজে-কলমে দেখিয়ে উত্তরণ ঘটানো। শারীরিক অথবা কৌশলগত উত্তরণের তুলনায় প্রাণবন্তঃ এবং সুন্দর খেলা উপহার দেয়াকে প্রাধান্য দেয়া। সাম্প্রতিক বছরগুলোয় বিভিন্ন দেশের ক্রীড়া নিয়ন্ত্রণ সংস্থাগুলো তাদের প্রশিক্ষণের ছকে এ সংক্রান্ত প্রচেষ্টা অব্যাহত রেখেছে। কোচদেরকেও খেলোয়াড়দের উন্নয়ন এবং বিজয়ের লক্ষ্যে আনন্দ উপভোগের জন্যে প্রয়োজনীয় দিক-নির্দেশনা অনুসরণ করতে বলেছে।

প্রতিযোগিতামূলক খেলায় তিনি মাঠের বাইরে কৌশলগত কারণে সুবিধাজনক যে-কোন জায়গায় অন্যান্য অতিরিক্ত খেলোয়াড় সহযোগে অবস্থান করতে পারেন; কিন্তু তার ঐ অবস্থান আইন-কানুন দ্বারা নিয়ন্ত্রিত নয়।

তথ্যসূত্র 

ক্রীড়া
 
শিক্ষা এবং প্রশিক্ষণ পেশা
ব্যবস্থাপনা পেশা
কবির আহম্মদ

কবির আহম্মদ (জন্ম: ১৯৪৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
কবির আহম্মদের পৈতৃক বাড়ি চট্টগ্রাম জেলার মীরসরাই উপজেলার ধূম ইউনিয়নের মোবারকঘোনা গ্রামে। তার বাবার নাম বদিউর রহমান এবং মায়ের নাম সুফিয়া খাতুন। তার স্ত্রীর নাম বিবি ফাতেমা। তাঁদের এক মেয়ে, তিন ছেলে।

কর্মজীবন 
কবির আহম্মদ পাকিস্তান সেনাবাহিনীর গোলন্দাজ ইউনিটে চাকরি করতেন। ১৯৭১ সালে পাকিস্তানের (তখন পশ্চিম পাকিস্তান) ক্যাম্বেলপুরে কর্মরত ছিলেন। ফেব্রুয়ারি মাসের প্রথমার্ধে তিন মাসের ছুটিতে বাড়ি আসেন। মুক্তিযুদ্ধ শুরু হলে এপ্রিল মাসে ভারতে গিয়ে যুদ্ধে যোগ দেন। তাকে হরিণা ক্যাম্পের প্রশিক্ষক হিসেবে নিয়োগ দেওয়া হয়। সেপ্টেম্বর মাসের প্রথমার্ধে মুক্তিবাহিনীর গোলন্দাজ দলে অন্তর্ভুক্ত হন। তার পরিচালনায় মুজিব ব্যাটারি কয়েকবার বিভিন্ন স্থানে পাকিস্তান সেনাবাহিনীর প্রতিরক্ষা অবস্থানে গোলাবর্ষণ করে।

মুক্তিযুদ্ধে ভূমিকা 
১৯৭১ সালে মুক্তিযুদ্ধ চলাকালে সেপ্টেম্বর মাসের প্রথমার্ধ পর্যন্ত মুক্তিবাহিনীর নিজস্ব গোলন্দাজ বাহিনী (আর্টিলারি) ছিল না। এ সময় ভারত মুক্তিবাহিনীকে কয়েকটি ৩.৭ ইঞ্চি প্যাক হাউইটজার (ফিল্ড আর্টিলারি গান) প্রদান করে। তা দিয়ে মুক্তিবাহিনীর ‘কে’ ফোর্সের জন্য ফিল্ড আর্টিলারি ব্যাটারি (গোলন্দাজ দল) গঠন করা হয়।
এর নাম দেওয়া হয় মুজিব (বা ১ ফিল্ড) ব্যাটারি। এতে অন্তর্ভুক্ত হন কবির আহম্মদ। তিনি একটি কামান পরিচালনার দায়িত্ব পান। মুজিব ব্যাটারিতে ছিল ছয়টি কামান। আর্টিলারি ফায়ার সমর্থন দিয়ে তারা মুক্তিযোদ্ধাদের সহায়তা করেন। ব্যাটারি প্রথম যুদ্ধে অংশ নেয় অক্টোবর মাসের মাঝামাঝি। ১৪ অক্টোবর নিয়মিত মুক্তিবাহিনীর কয়েকটি দল পাকিস্তান সেনাবাহিনীর সালদা নদী প্রতিরক্ষায় প্রথাগত আক্রমণ (কনভেনশনাল অ্যাটাক) চালায়। চূড়ান্ত আক্রমণের আগে পাকিস্তানিদের প্রতিরক্ষা অবস্থানে মুজিব ব্যাটারির কামান দিয়ে অসংখ্য গোলা ছোড়া হয়। বিভিন্ন স্থানে ছড়িয়ে ছিল পাকিস্তানিদের প্রতিরক্ষা। সে জন্য কামানগুলো পাকিস্তানি প্রতিরক্ষার চারদিকে বিভিন্ন স্থানে বসিয়ে গোলা ছোড়া হয়।
এই আক্রমণে কবির আহম্মদও অংশ নেন। তিনি তার নেতৃত্বে পরিচালিত কামান দিয়ে সালদা নদীর বায়েক এলাকায় গোলাবর্ষণ করেন। সঠিক নিশানায় গোলাবর্ষণ করার ক্ষেত্রে তিনি যথেষ্ট কৃতিত্ব ও দক্ষতা প্রদর্শন করেন। এর ফলে পাকিস্তান সেনাবাহিনীর বায়েক এলাকার প্রতিরক্ষার বিশেষত কয়েকটি বাংকারের ব্যাপক ক্ষয়ক্ষতি হয়। সেখানে মাটির ওপরে ও নিচে ছিল পাকিস্তানিদের তিন স্তরের বাংকার। বাংকারগুলো ছিল রেলের বগি দিয়ে তৈরি। ওপরের স্তর যুদ্ধের জন্য। মধ্যম স্তর গোলাবারুদ রাখাসহ অন্যান্য কাজে ব্যবহারের জন্য। নিচের স্তর ছিল বিশ্রামের জন্য। কবির আহম্মদের দলের ছোড়া কামানের গোলায় দু-তিনটি বাংকার সম্পূর্ণ ধ্বংস এবং কয়েকটি আংশিক ক্ষতিগ্রস্ত হয়। গোলার আঘাতে কয়েকজন পাকিস্তানি সেনা নিহত ও আহত হয়। বায়েক এলাকায় কবির আহম্মদের দলের নিখুঁত গোলাবর্ষণের পর মুক্তিযোদ্ধারা একযোগে ঝাঁপিয়ে পড়েন পাকিস্তানিদের ওপর। তুমুল যুদ্ধ শুরু হয়। যুদ্ধ চলা অবস্থায়ও তিনি গ্রিড রেফারেন্স (শত্রুর নতুন অবস্থান সম্পর্কে তথ্য) অনুযায়ী গোলাবর্ষণ করেন। এতেও পাকিস্তানি সেনাদের বেশ ক্ষতি হয়। একপর্যায়ে পাকিস্তানিরা বায়েক থেকে পিছু হটে যায়।

পুরস্কার ও সম্মাননা 
 বীর প্রতীক

তথ্যসূত্র

বহিঃসংযোগ 

বীর প্রতীক
চট্টগ্রাম জেলার মুক্তিযোদ্ধা
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
মীরসরাই উপজেলার ব্যক্তি
বীরশ্রেষ্ঠ ফ্লাইট লেফটেন্যান্ট মতিউর রহমান ক্রিকেট স্টেডিয়াম

বীরশ্রেষ্ঠ ফ্লাইট লেফটেন্যান্ট মতিউর রহমান ক্রিকেট স্টেডিয়াম (পূর্বনাম:জহুর আহমেদ চৌধুরী স্টেডিয়াম) আইসিসি অনুমোদিত টেস্ট প্লেয়িং আন্তর্জাতিক ক্রিকেট মাঠসমূহের একটি। এটি বীরশ্রেষ্ঠ শহীদ রুহুল আমিন স্টেডিয়াম হিসেবে পূর্বে পরিচিত ছিল। চট্টগ্রাম বিভাগীয় স্টেডিয়াম হিসেবে স্টেডিয়ামটির পরিচিতি রয়েছে। বাংলাদেশের এই মাঠে ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ হয়েছে। ঐ বিশ্বকাপের উদ্যেশেই সংস্কার করা হয়েছিল এই মাঠটি। স্টেডিয়ামটি জানুয়ারি ২০০৬ এ পূর্ণ আন্তর্জাতিক মর্যাদা পায়। বাংলাদেশের দক্ষিণ-পূর্বাংশের বন্দর নগরী চট্টগ্রামের সাগরিকায় এটি অবস্থিত। স্টেডিয়ামটির পাশেই রয়েছে বঙ্গোপসাগর। 
২০১১ ক্রিকেট বিশ্বকাপে এই মাঠে গ্রুপ-পর্বের দুইটি খেলা অনুষ্ঠিত হয়। ২০২৫ সালের মার্চ মাসে, স্টেডিয়ামটির নাম পরিবর্তন করে বীরশ্রেষ্ঠ শহীদ ফ্লাইট লেফটেন্যান্ট মতিউর রহমান ক্রিকেট স্টেডিয়াম রাখা হয়।

তথ্যসূত্র

আরও দেখুন 

 স্টেডিয়াম
 ২০১১ ক্রিকেট বিশ্বকাপ
 বাংলাদেশ ক্রিকেট বোর্ড
 শের-ই-বাংলা ক্রিকেট স্টেডিয়াম
 পাল্লেকেলে আন্তর্জাতিক ক্রিকেট স্টেডিয়াম
 একদিনের আন্তর্জাতিক ক্রিকেট মাঠের তালিকা‎
 টেস্ট ক্রিকেট মাঠের তালিকা
 বাংলাদেশের স্টেডিয়ামের তালিকা
 বাংলাদেশের আন্তর্জাতিক ক্রিকেট স্টেডিয়ামের তালিকা
 জহুর আহমেদ চৌধুরী স্টেডিয়ামে আন্তর্জাতিক ক্রিকেট সেঞ্চুরির তালিকা
 বাংলাদেশ ও শ্রীলঙ্কার মধ্যকার টুয়েন্টি২০ আন্তর্জাতিক ক্রিকেট খেলার তালিকা

বহিঃসংযোগ 
 

বাংলাদেশের ক্রিকেট মাঠ
বাংলাদেশে টেস্ট ক্রিকেট মাঠ
বাংলাদেশের স্টেডিয়াম
চট্টগ্রামের ক্রীড়া অনুষ্ঠানস্থল
বাংলাদেশে ক্রীড়া
চট্টগ্রামে ক্রীড়া
রেডিয়ান

রেডিয়ান হলো কোণ পরিমাপের একটি আদর্শ একক, যা গণিতের অসংখ্য শাখায় ব্যবহৃত হয়। বৃত্তের ব্যাসার্ধের সমান দৈর্ঘ্যের বৃত্তচাপ বৃত্তের কেন্দ্রে যে কোণ উৎপন্ন করে, তাকে এক রেডিয়ান বলা হয়। এক্ষেত্রে বৃত্তের পরিধি থেকে নেওয়া চাপের দৈর্ঘ্য বৃত্তের ব্যাসার্ধের সমান হতে হবে। এক রেডিয়ানকে ১৯৯৫ সালের আগ পর্যন্ত আন্তর্জাতিক একক হিসেবে ব্যবহার করা হত।

কোণের একক
গণিত
এসআই লব্ধ একক
পাই
সকিম উদ্দিন

শহীদ সকিম উদ্দিন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
শহীদ সকিম উদ্দিনের পৈতৃক বাড়ি পঞ্চগড় জেলার তেঁতুলিয়া উপজেলার দেবনগর ইউনিয়নের মাগুরমারী গ্রামে। ছোটবেলায় তার বাবা মারা যান। সকিম উদ্দিনেরা এক ভাই, এক বোন। তিনি অবিবাহিত ছিলেন। তার বাবার নাম হিরিম উদ্দিন এবং মায়ের নাম সকিনা বেগম।

কর্মজীবন 
সকিম উদ্দিন চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। এর অবস্থান ছিল কুমিল্লার ময়নামতী সেনানিবাসে। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। তিনি ৬ নম্বর সেক্টরের ভজনপুর সাব-সেক্টরের বিভিন্ন স্থানে সাহসিকতার সঙ্গে যুদ্ধ করেন।

মুক্তিযুদ্ধে ভূমিকা 
পাকিস্তান সেনাবাহিনীর অগ্রবর্তী ঘাঁটি অমরখানা মুক্তিযোদ্ধাদের দখলে। পেছনে হটে পাকিস্তানিরা অবস্থান নিয়েছে জগদলহাটে। পঞ্চগড় জেলার অন্তর্গত অমরখানা ও জগদলহাট। অমরখানার অবস্থান ভারত-বাংলাদেশ সীমান্তে। অমরখানা দখলের পর সকিম উদ্দিনসহ একদল মুক্তিযোদ্ধা দ্রুত সমবেত হন জগদলহাটে। তিনি একটি উপদলের (প্লাটুন) দলনেতা। তাদের সঙ্গে আছে মিত্র বাহিনীও। পাকিস্তান সেনাবাহিনী তাদের উপস্থিতি টের পেয়ে আর্টিলারির গোলাবর্ষণ শুরু করে। সকিম উদ্দিনসহ নিয়মিত মুক্তিবাহিনীর মুক্তিযোদ্ধারা ছিলেন সামনের ফ্রন্ট লাইনে। বেশুমার কামানের গোলা এসে পড়ে তাদের পেছনে ও আশপাশে। মাটি কাঁপিয়ে বিকট শব্দে সেগুলো বিস্ফোরিত হয়। সমানে ফাটতে থাকে। নিমেষে জায়গাটা পরিণত হয় নরকে। পোড়া বারুদের গন্ধ আর ধোঁয়ায় বাতাস ভারী হয়ে পড়ে। প্রায় আধা ঘণ্টা ধরে চলে পাকিস্তান সেনাবাহিনীর গোলন্দাজ আক্রমণ। এরপর শুরু হয় স্থল আক্রমণ। সামনের প্রতিরক্ষা অবস্থানে সকিম উদ্দিন ও তার সহযোদ্ধারা প্রস্তুতই ছিলেন। তারা বিক্রমের সঙ্গে পাকিস্তান সেনাবাহিনীর আক্রমণ মোকাবিলা করেন। যুদ্ধক্ষেত্রের সামনের ফ্রন্ট প্রচণ্ড গোলাগুলিতে গর্জে ওঠে। অগ্রবর্তী ঘাঁটি হাতছাড়া হয়ে যাওয়ায় পাকিস্তানিরা ছিল উন্মত্ত। বেপরোয়া হয়ে তারা আক্রমণ শুরু করে। প্রতিটা পাকিস্তানি সেনা ছিল সুইসাইড স্কোয়াডের মতো। ক্ষিপ্রগতিতে এগিয়ে যায় মুক্তিযোদ্ধাদের অবস্থানের দিকে। এতে সকিম উদ্দিন ও তার সহযোদ্ধারা বিচলিত হননি। সাহসিকতার সঙ্গে আক্রমণ প্রতিহত করেন। সকিম উদ্দিন ও তার সহযোদ্ধাদের বীরত্বে থেমে যায় পাকিস্তানিদের এগিয়ে আসার প্রচেষ্টা। তুমুল মুখোমুখি যুদ্ধের একপর্যায়ে অসীম সাহসী সকিম উদ্দিন ঝোড়োগতিতে গুলি করতে করতে এগিয়ে যান। জীবনের মায়া ত্যাগ করে ঝাঁপিয়ে পড়েন পাকিস্তানিদের ওপর। এ সময় হঠাৎ গুলিবিদ্ধ হন তিনি। তার বুকসহ হাত-পায়ে গুলি লাগে। মাটিতে ঢলে পড়েন তিনি। নিভে যায় তার জীবন প্রদীপ। সেদিন যুদ্ধ চলাবস্থায় সকিম উদ্দিনের সহযোদ্ধারা চেষ্টা করেন তার মরদেহ উদ্ধারের। কিন্তু পাকিস্তান সেনাবাহিনীর ব্যাপক গোলাগুলির মুখে তারা মরদেহ উদ্ধারে ব্যর্থ হন। কয়েকজন আহতও হন। পরে যৌথ বাহিনীর তীব্র আক্রমণের মুখে পাকিস্তানিরা পালিয়ে যায়। তখন মরদেহ উদ্ধার করে জগদলহাটেই তাকে সমাহিত করা হয়। শহীদ সকিম উদ্দিনের সমাধি সংরক্ষিত। তবে স্বাধীনতার পর থেকে তা অযত্ন-অবহেলায় পড়ে ছিল। সম্প্রতি জেলা পরিষদের উদ্যোগে সংস্কার করা হয়েছে। কিন্তু নামফলকে তার নামের পাশে বীর বিক্রম না লিখে বীর প্রতীক লেখা হয়েছে। পঞ্চগড় শহীদ মুক্তিযোদ্ধা স্মৃতিস্তম্ভেও তার নামের পাশে বীর প্রতীক লেখা রয়েছে।

পুরস্কার ও সম্মাননা 
 বীর বিক্রম

তথ্যসূত্র

বহি:সংযোগ

বীর বিক্রম
১৯৭১-এ মৃত্যু
১৯৭১-এ শহীদ মুক্তিযোদ্ধা
আলোকচিত্রশিল্পী

আলোকচিত্রী হলেন এমন একজন যিনি ছবি তোলেন। সাধারণত ক্যামেরা দিয়ে আলোকচিত্র গ্রহণ করা হয়। ক্যামেরার লেন্স এক্ষেত্রে কার্যকরী ভূমিকা পালন করে। আলোকচিত্র গ্রহণ করার শিল্প বা কাজকে আলোকচিত্রগ্রহণ বা ফটোগ্রাফি বলে। একে আলোকচিত্র শিল্প-ও বলা যায়। একজন প্রফেশনালা আলোকচিত্রী ছবি তোলেন আয়ের জন্য, একজন অ্যামাচার ছবি তোলেন বিভিন্ন আয়োজন, ব্যক্তি কিংবা নিজের আনন্দের জন্য। একজন প্রফেশনাল আলোকচিত্রী হতে পারেন একজন চাকরিজীবী। সংবাদপত্র, ইভেন্ট ম্যানেজমেন্ট প্রতিষ্ঠান, বিয়ের অনুষ্ঠানসহ বিভিন্ন আয়োজনে আলোকচিত্রীর প্রয়োজন হয়। এসব প্রতিষ্ঠানে আলোকচিত্রীরা চাকুরি করে থাকেন।

তথ্যসূত্র

বহিঃসংযোগ 

 
গণমাধ্যম পেশা
আলোকচিত্রগ্রহণ
আবুল হাশেম খান (বীর প্রতীক)

আবুল হাশেম খান (জন্ম: অজানা - মৃত্যু: ১৯৮৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আবুল হাশেম খানের পৈতৃক বাড়ি ব্রাহ্মণবাড়িয়া জেলার কসবা উপজেলার সৈয়দাবাদ গ্রামে। তবে তার বাবা স্থায়ীভাবে বাস করতেন আখাউড়া উপজেলার আখাউড়া ইউনিয়নের (বর্তমানে পৌরসভা) দেবগ্রাম গ্রামে। তার বাবার নাম বাদশা মিয়া এবং মায়ের নাম আমেনা খাতুন। তার স্ত্রীর নাম রাজিয়া বেগম। তাদের এক মেয়ে ও এক ছেলে।

কর্মজীবন 
আবুল হাশেম খানের চাকরি করতেন পাকিস্তান সেনাবাহিনীতে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে অংশ নেওয়ার পর ২ নম্বর সেক্টরের অধীনে যুদ্ধ করেন।

মুক্তিযুদ্ধে ভূমিকা 
রাতে মাঠ প্রান্তর কুয়াশাচ্ছন্ন এবং অন্ধকার। এ বাধা উপেক্ষা করে মুক্তিযোদ্ধারা এগিয়ে যান। তারা কয়েকটি দলে বিভক্ত। মধ্যরাতে তারা সমবেত হন পাকিস্তান সেনাবাহিনীর সালদা নদী প্রতিরক্ষার তিন দিকে। আবুল হাশেম খান একটি দলের (কোম্পানি) উপদলের (প্লাটুন) নেতৃত্বে। একটু পর পাকিস্তান সেনাবাহিনীর প্রতিরক্ষা অবস্থানে শুরু হয় গোলাবর্ষণ। গোলা আসে পেছন থেকে। মুক্তিযোদ্ধাদের গোলন্দাজ দল (মুজিব ব্যাটারি) কামানের গোলাবর্ষণ করে। ভারতীয় গোলন্দাজ দলও সীমান্ত এলাকা থেকে দূরপাল্লার গোলাবর্ষণ করে। শত শত গোলা এসে পড়ে পাকিস্তানি প্রতিরক্ষায়। গোলাবর্ষণের প্রচণ্ডতা ও তীব্রতা এমন যে অনেক দূরে থাকা আবুল হাশেমদের সবার পায়ের নিচের মাটি কেঁপে ওঠে। বিকট শব্দে কানের পর্দা ফেটে যাওয়ার উপক্রম হয়। এত বড় প্রথাগত (কনভেনশনাল) আক্রমণ এর আগে সালদা নদীতে হয়নি। ব্যাপক গোলাবর্ষণে পাকিস্তানিদের প্রতিরক্ষা প্রায় তছনছ ও বেশির ভাগ বাংকার ধ্বংস হয়ে যায়। ভীতসন্ত্রস্ত হয়ে পড়ে পাকিস্তানি সেনারা। গোলাবর্ষণ শেষ হলে আবুল হাশেম সহযোদ্ধাদের নিয়ে আবার এগিয়ে যান। তাদের লক্ষ্য সালদা নদী এলাকার নয়নপুর দখল করা। দ্রুত তারা পৌঁছে যান লক্ষ্যস্থলের আনুমানিক ৪০০ গজ দূরে। ঝাঁপিয়ে পড়েন পাকিস্তান সেনাবাহিনীর ওপর। নিমেষে শুরু হয়ে যায় মেশিনগান, এলএমজি আর রাইফেলের অবিরাম গোলাগুলি। আবুল হাশেম ও তার সহযোদ্ধারা বিপুল বিক্রমে যুদ্ধ করেন। হতোদ্যম পাকিস্তানি সেনারা সকালে নয়নপুর থেকে পালিয়ে আশ্রয় নেয় সালদা রেলস্টেশনে। কিন্তু একটু পর তাদের ওপর শুরু হয় পাল্টা আক্রমণ। পুনঃ সংগঠিত পাকিস্তানি সেনাদের আক্রমণ ছিল বেশ জোরালো।
আবুল হাশেম সহযোদ্ধাদের নিয়ে সাহসিকতার সঙ্গে আক্রমণ প্রতিহত করেন। তার দলের অন্যান্য উপদলও আক্রমণ প্রতিহত করে। দুই পক্ষে তুমুল যুদ্ধ চলে। যুদ্ধ চলাবস্থায় একপর্যায়ে হঠাৎ গুলিবিদ্ধ হন আবুল হাশেম। তার পিঠে গুলি লাগে। এতে তিনি দমে যাননি। আহত অবস্থাতেই বিক্রমের সঙ্গে যুদ্ধে নেতৃত্ব দেন। কিন্তু বেশিক্ষণ পারেননি। অধিক রক্তক্ষরণে তিনি কিছুক্ষণের মধ্যেই নিস্তেজ হয়ে পড়েন। তখন সহযোদ্ধারা আবুল হাশেমকে ফিল্ড চিকিৎসাকেন্দ্রে পাঠান। প্রাথমিক চিকিৎসার পর তাকে পাঠানো হয় আগরতলায়। কিন্তু ক্রমে তার অবস্থার অবনতি হয়। পরে উন্নত চিকিৎসার জন্য ভারতের উত্তর প্রদেশের একটি হাসপাতালে তাকে স্থানান্তর করা হয়। এখানে তার চিকিৎসা চলাকালে দেশ স্বাধীন হয়ে যায়।

পুরস্কার ও সম্মাননা 
 বীর প্রতীক

তথ্যসূত্র

বহি:সংযোগ 

বীর প্রতীক
১৯৮৬-এ মৃত্যু
কথাসাহিত্যে বাংলা একাডেমি সাহিত্য পুরস্কার বিজয়ী
বাংলাদেশের স্বাধীনতা যুদ্ধে জড়িত ব্যক্তি